****

**KAZLŲ RŪDOS SAVIVALDYBĖS TARYBA**

**SPRENDIMAS**

**DĖL KAZLŲ RŪDOS SAVIVALDYBĖS TARYBOS 2024-02-12 SPRENDIMO NR. TS-33** „**DĖL KAZLŲ RŪDOS SAVIVALDYBĖS 2024 METŲ BIUDŽETO TVIRTINIMO**“ **PAKEITIMO**

2024 m. rugpjūčio 26 d. Nr. TS-161

Kazlų Rūda

Vadovaudamasi Lietuvos Respublikos vietos savivaldos įstatymo 6 straipsnio 1 punktu, 15 straipsnio 2 dalies 12 punktu, 65 straipsnio 3 dalimi, 66 straipsnio 1 dalimi, Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 dalimi, Asmens su negalia teisių apsaugos agentūros prie Lietuvos Respublikos Socialinės apsaugos ir darbo ministerijos direktoriaus 2024 m. liepos 8 d. įsakymu Nr. V-150 „Dėl Neįgaliųjų reikalų departamento prie Socialinės apsaugos ir darbo ministerijos direktoriaus 2023 m. gruodžio 29 d. įsakymo Nr. V-133 „Dėl 2024 metais asmeninei pagalbai teikti ir administruoti skirtų Lietuvos Respublikos valstybės biudžeto lėšų paskirstymo savivaldybių administracijoms patvirtinimo“ pakeitimo“, Lietuvos Respublikos Švietimo, mokslo ir sporto ministro 2024 m. balandžio 30 d. įsakymu Nr. V-459 „Dėl Lietuvos Respublikos 2024 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo patvirtinimo“ ir Kazlų Rūdos savivaldybės tarybos 2023 m. gegužės 4 d. sprendimu Nr. TS-77 „Dėl Kazlų Rūdos savivaldybės biudžeto sudarymo, vykdymo ir asignavimų administravimo tvarkos aprašo patvirtinimo“ patvirtinto Kazlų Rūdos savivaldybės biudžeto sudarymo, vykdymo ir asignavimų administravimo tvarkos aprašo 30 ir 57 punktais Kazlų Rūdos savivaldybės taryba n u s p r e n d ž i a:

1. Pakeisti Kazlų Rūdos savivaldybės tarybos 2024 m. vasario 12 d. sprendimu Nr. TS-33 „Dėl Kazlų Rūdos savivaldybės 2024 metų biudžeto tvirtinimo“ patvirtintą Kazlų Rūdos savivaldybės 2024 metų biudžetą:

1.1. Kazlų Rūdos savivaldybės 2024 metų pajamas padidinti 83,8 tūkst. Eur (1 priedas ir Kazlų Rūdos savivaldybės 2024 metų biudžeto pajamų 1 priedas);

1.2. 2 priede „Kazlų Rūdos savivaldybės biudžeto asignavimų paskirstymas 2024 metams“ iš viso asignavimus padidinti 83,8 tūkst. Eur, iš jų: savarankiškosioms funkcijoms vykdyti (prieduose vartojamas sutrumpinimas SB) padidinti – 81,4 tūkst. Eur ir tikslinėms dotacijoms vykdyti (prieduose vartojamas sutrumpinimas TD) padidinti – 2,4 tūkst. Eur (2 priedas ir Kazlų Rūdos savivaldybės 2024 metų biudžeto asignavimų paskirstymo 1–4 priedai).

2. Įpareigoti:

2.1. 2 priede nurodytus savivaldybės biudžeto lėšų asignavimų valdytojus per 10 darbo dienų patvirtinti programų sąmatas pagal funkcinės ir ekonominės klasifikacijos kodus ir pateikti Kazlų Rūdos savivaldybės administracijos Finansų skyriui;

2.2. Kazlų Rūdos savivaldybės administracijos strateginio veiklos plano koordinatorius pagal biudžeto pakeitimus atitinkamai patikslinti Kazlų Rūdos savivaldybės 2024–2026 metų strateginio veiklos plano programas.

3. Paskelbti šį sprendimą Teisės aktų registre ir Kazlų Rūdos savivaldybės interneto svetainėje.

Šis sprendimas per vieną mėnesį nuo jo paskelbimo arba įteikimo dienos gali būti skundžiama Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška